Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14423

13. Számított középvonalas megközelítések 13.1 Általános rész 13.1.1 A számított középvonalas megközelítések az alábbiak szerint figyelembe véve egy számított, a futópálya középvonala mentén elhelyezkedő pályán alapulnak, ott, ahol az oldalszög antenna nem a futópálya meghosszabbított középvonalában van elhelyezve. A számított középvonalas megközelítés legegyszerűbb formája az, amelynél a névleges útirány a nulla-fokos oldalszöggel párhuzamos. Abból a célból, hogy egy MLS / RNAV üzemeltetést végrehajtsanak, az alap MLS vevőben rendelkezésre állónál nagyobb 'képességű' berendezés szükséges. 13.1.2 A számított középvonalas megközelítések az MLS elsődleges futópályára azoknál a futópályáknál kerülnek végrehajtásra, amelyeknek az MLS földi berendezéssel való ilyen összefüggése a kiegészítő adatszavakban azonosításra kerül. 13.1.3 Amikor a végső szakaszt az MLS fedésterületi tere magába foglalja, akkor a számított középvonalas megközelítéseket egy egyenes végső megközelítési szakasz mentén lehet végrehajtani, egy süllyedési gradiensen, egészen az elhatározási magasságig (DH) süllyedve. A számított középvonalas megközelítések olyan elhatározási magasságokat eredményezhetnek, amelyek felette vannak annak az elhatározási magasságnak, ami egy, a középvonallal egybeeső MLS megközelítéssel elérhető. 13.2 A számított középvonalas megközelítés hiba összegzése 13.2.1 A Légiforgalmi Rádiótechnikai Bizottság /RTCA/ (RTCA/DO-198) írja le az MLS területi navigációs (RNAV) berendezés teljes rendszer hiba összegzését. Ez a hiba összegzés a következő hozzájáruló tényezőket foglalja magába:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes